**Pavel Valerjevitš Datsjuk** (ven. Павел Валерьевич Дацюк, s. 20. heinäkuuta 1978 Sverdlovsk, Venäjän SFNT, Neuvostoliitto) on entinen venäläinen jääkiekkoilija, kaksinkertainen Stanley Cup voittaja, olympiavoittaja ja maailmanmestari, pelipaikaltaan keskushyökkääjä. Datsjuk tunnetaan taitavana kahden suunnan pelaajana, jonka vahvuuksia ovat mailankäsittely, kiekonriistot, luistelu ja erikoistilannepelaaminen.

Ura
---

### Ennen NHL:ää

1990-luvun puolessavälissä Datsjuk pelasi Venäjällä Dinamo-Energija Jekaterinburgin farmijoukkueessa, ja vaikka oli joukkueessaan taitava pelaaja, kykyjenetsijät ohittivat hänet pienen koon takia. Datsjuk huomattiin vasta kun Jekaterinburgin valmentajaksi tuli Venäjän olympiajoukkueen valmentaja Vladimir Krikunov. Krikunov kiinnitti huomiota Datsjukin poikkeukselliseen kävelytyyliin ja loistavaan pelisilmään jalkapallokentällä. Krikunov ryhtyi valmentamaan taitavasta Datsjukista kahden suunnan hyökkääjää. Huolimatta hyvästä menestyksestä Krikunovin valmennettavana häntä ei varattu 1996 eikä 1997 NHL Drafteissa. Datsjukin löysi osittain sattumalta Detroit Red Wingsin Euroopan kykyjenetsijä Håkan Andersson, joka olikin ilmeisesti ainoa NHL:n kykyjenetsijöistä, joka näki Datsjukin pelaavan ennen 1998 NHL Draftia. Detroit varasi Datsjukin 1998 numerolla 171.

### NHL

Datsjuk pelasi koko NHL-uransa Detroitissa, mutta tästä huolimatta Arizona Coyotes omistaa tällä hetkellä hänen sopimuksensa.
Datsjuk on voittanut NHL-urallaan Stanley Cupin kahdesti, 2002 ja 2008. Hänelle on myönnetty NHL:n parhaalle puolustavalle hyökkääjälle jaettava Frank J. Selke Trophy -palkinto vuosina 2008, 2009 ja 2010. Herrasmiespelaajalle jaettavan Lady Byng Memorial Trophy -palkinnon hän on saanut peräti neljä kertaa, vuosina 2006–2009. Datsjuk oli kauden 2008–2009 jälkeen ehdolla Hart Memorial Trophy-palkintoon, joka luovutetaan NHL:n kauden arvokkaimmalle pelaajalle. 

Voittaessaan 2008 Detroitin riveissä toisen Stanley Cupinsa Datsjuk valittiin liigan parhaaksi puolustavaksi hyökkääjäksi. Lisäksi hän voitti NHL:n herrasmiespelaajan palkinnon kolmatta kertaa peräkkäin. Datsjuk voitti runkosarjan plus-miinustilaston ja kiekonriistotilaston 144:llä riistolla, joka oli 58 enemmän kuin seuraavan olleella Mike Modanolla, ja ylitti Datsjukin omissa nimissä olleen aiemman kausiennätyksen.

Bleacher Reportin listatessa 50 taitavinta pelaajaa vuoden 1967 jälkeen Datsjuk sijoittui kymmenenneksi jättäen taakseen mm. Aleksandr Ovetškinin, Sidney Crosbyn, Joe Sakicin ja Peter Forsbergin.

TSN SportCenter valitsi Datsjukin NHL:n taitavimmaksi aktiivipelaajaksi vuonna 2011  Hänet tunnetaan muun muassa hyvänä rangaistuslaukausten laukojana.

Kauden 2015-16 jälkeen Datsjuk päätti palata Venäjälle solmien kaksivuotisen sopimuksen KHL:n mahtiseura SKA Pietarin kanssa. Keväällä 2018 Datsjuk teki vuoden mittaisen jatkosopimuksen SKA:n kanssa.

Kesäkuussa 2019 Datsjuk solmi vuoden mittaisen sopimuksen Avtomobilist Jekaterinburgin kanssa ja palaa näin kotikaupunkiinsa.

### Maajoukkue

Datsjuk on pelannut viidet olympialaiset ja kuudet MM-kilpailut. Datsjuk edusti Venäjää myös vuoden 2016 Jääkiekon World Cupissa. Datsjuk oli voittamassa olympiakultaa venäläisten olympiaurheilijoiden joukkueessa 2018. Venäjän maajoukkueesta Datsjukilla on olympiapronssia 2002, maailmanmestaruus 2012, MM-hopeaa 2010, sekä MM-pronssia 2005 ja 2016.

Saavutukset
-----------


* Stanley Cup: 2002 ja 2008
* Frank J. Selke Trophy: 2008, 2009, 2010
* Lady Byng Memorial Trophy: 2006, 2007, 2008, 2009
* NHL Plus/Minus Award: 2008
* NHL:n kakkostähdistössä: 2009
* NHL:n tähdistöottelussa: 2004, 2008, 2009, 2011, 2012
* Olympiakulta: 2018
* Olympiapronssi: 2002
* Maailmanmestaruus 2012
* MM-hopea: 2010
* MM-pronssi: 2005, 2016
* MM-kisojen paras hyökkääjä ja tähdistökentällisessä: 2010
* Venäjän vuoden jääkiekkoilija (Kharlamov Trophy): 2011, 2013
* Venäjän superliigan mestaruus: 2005

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1997–98 | Dinamo-Energija Jekaterinburg | RSL | 24 | 3 | 5 | 8 | 4 | – | – | – | – | – |
| 1999–00 | Dinamo-Energija Jekaterinburg | RSL | 15 | 1 | 3 | 4 | 2 | – | – | – | – | – |
| 2000–01 | Ak Bars Kazan | RSL | 42 | 9 | 17 | 26 | 10 | – | – | – | – | – |  |  |  |  |  |  | MM | 7 | 0 | 4 | 4 | 0 |
| 2001–02 | Detroit Red Wings | NHL | 70 | 11 | 24 | 35 | 4 | 21 | 3 | 3 | 6 | 2 | Stanley Cup |  |  |  |  |  | OK | 6 | 1 | 2 | 3 | 0 |
| 2002–03 | Detroit Red Wings | NHL | 64 | 12 | 39 | 51 | 16 | 4 | 0 | 0 | 0 | 0 |  |  |  |  |  |  | MM | 7 | 1 | 4 | 5 | 0 |
| 2003–04 | Detroit Red Wings | NHL | 75 | 30 | 38 | 68 | 35 | 12 | 0 | 6 | 6 | 2 |
| 2004–05 | Dinamo Moskva | RSL | 47 | 15 | 20 | 35 | 16 | 10 | 6 | 2 | 8 | 4 |  |  |  |  |  |  | MC | 4 | 1 | 0 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 9 | 3 | 4 | 7 | 0 |
| 2005–06 | Detroit Red Wings | NHL | 75 | 28 | 59 | 87 | 22 | 5 | 0 | 3 | 3 | 0 | Lady Byng Trophy |  |  |  |  |  | OK | 8 | 1 | 7 | 8 | 10 |
| 2006–07 | Detroit Red Wings | NHL | 79 | 27 | 60 | 87 | 20 | 18 | 8 | 8 | 16 | 8 | Lady Byng Trophy |
| 2007–08 | Detroit Red Wings | NHL | 82 | 31 | 66 | 97 | 20 | 22 | 10 | 13 | 23 | 6 | Stanley Cup | Selke Trophy | Lady Byng Trophy |
| 2008–09 | Detroit Red Wings | NHL | 81 | 32 | 65 | 97 | 22 | 14 | 1 | 8 | 9 | 9 | Selke Trophy | Lady Byng Trophy | Kakkostähdistö |
| 2009–10 | Detroit Red Wings | NHL | 80 | 27 | 43 | 70 | 18 | 12 | 6 | 7 | 13 | 8 | Selke Trophy |  |  |  |  |  | OK | 4 | 1 | 2 | 3 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 6 | 6 | 1 | 7 | 0 |
| 2010–11 | Detroit Red Wings | NHL | 56 | 23 | 36 | 59 | 15 | 11 | 4 | 11 | 15 | 8 |
| 2011–12 | Detroit Red Wings | NHL | 70 | 19 | 48 | 67 | 14 | 5 | 1 | 2 | 3 | 2 |  |  |  |  |  |  | MM | 10 | 3 | 4 | 7 | 2 |
| 2012–13 | TsSKA Moskova | KHL | 31 | 11 | 25 | 36 | 4 | – | – | – | – | – |
|  | Detroit Red Wings | NHL | 47 | 15 | 34 | 49 | 14 | 14 | 3 | 6 | 9 | 4 |
| 2013–14 | Detroit Red Wings | NHL | 45 | 17 | 20 | 37 | 6 | 5 | 2 | 3 | 5 | 0 |  |  |  |  |  |  | OK | 5 | 2 | 4 | 6 | 0 |
| 2014–15 | Detroit Red Wings | NHL | 63 | 26 | 39 | 65 | 8 | 7 | 3 | 2 | 5 | 2 |
| 2015–16 | Detroit Red Wings | NHL | 66 | 16 | 33 | 49 | 14 | 5 | 0 | 0 | 0 | 4 |  |  |  |  |  |  | MM | 10 | 1 | 10 | 11 | 0 |
| 2016–17 | SKA Pietari | KHL | 44 | 12 | 22 | 34 | 14 | 7 | 3 | 5 | 8 | 27 |  |  |  |  |  |  | WCup | 2 | 0 | 2 | 2 | 0 |
| 2017–18 | SKA Pietari | KHL | 37 | 8 | 27 | 35 | 8 | 15 | 4 | 3 | 7 | 0 |  |  |  |  |  |  | OK | 6 | 0 | 6 | 6 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 2 | 8 | 10 | 2 |
| 2018–19 | SKA Pietari | KHL | 54 | 12 | 30 | 42 | 6 | 12 | 1 | 6 | 7 | 4 |
| 2019–20 | Avtomobilist Jekaterinburg | KHL | 43 | 5 | 17 | 22 | 10 | 4 | 2 | 2 | 4 | 2 |
| 2020–21 | Avtomobilist Jekaterinburg | KHL | 51 | 12 | 23 | 35 | 10 | 5 | 1 | 2 | 3 | 0 |
| 14 kautta | YHTEENSÄ | NHL | 953 | 314 | 604 | 918 | 232 | 157 | 42 | 71 | 113 | 55 |
| 5 kautta | YHTEENSÄ | KHL | 260 | 60 | 144 | 204 | 52 | 43 | 11 | 18 | 29 | 33 |
| 4 kautta | YHTEENSÄ | RSL | 128 | 28 | 45 | 73 | 32 | 10 | 6 | 2 | 8 | 4 |

Lähteet
-------

1. 1 2 3  Pavel Datsjuk *Elite Prospects*. Everysport Media Group AB.  (englanniksi)
2. ↑  Pavel Datsyuk NHL. Viitattu 11.7.2010.
3. ↑  Pavel Datsyuk Mlive. Viitattu 11.7.2010.
4. ↑  Pavel Datsyuk Washington Post. Viitattu 11.7.2010.
5. ↑  Pavel Datsyuk Bleacher Report. Viitattu 8.4.2011.
6. ↑  Pavel Datsyuk Youtube. Viitattu 26.1.2012.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pavel Datsjuk**.

Wikisitaateissa on kokoelma sitaatteja aiheesta ***Pavel Datsjuk***. 

* Detroit Red Wings (Arkistoitu – Internet Archive)
* Jatkoaika

|  |  |  |
| --- | --- | --- |
| Edeltäjä:**Brad Richards** | **Lady Byng Memorial Trophyn voittaja**2006, 2007, 2008, 2009 | Seuraaja:**Martin St. Louis** |

|  |  |  |
| --- | --- | --- |
| Edeltäjä:**Thomas Vanek** | **NHL Plus-Minus Awardin voittaja**2008 | Seuraaja:**–** |

|  |  |  |
| --- | --- | --- |
| Edeltäjä:**Rod Brind’Amour** | **Frank J. Selke Trophyn voittaja**2008, 2009, 2010 | Seuraaja:**Ryan Kesler** |

Venäjän joukkue – Jääkiekon MM-kilpailut 2018
3 Hafizullin |
4 Gavrikov |
7 Kaprizov |
11 Andronov (**A**) |
13 Datsjuk (**C**) |
15 Anisimov |
19 Butšnevitš |
22 Zaitsev |
25 Grigorenko |
29 Kablukov |
30 Šestjorkin |
31 Sorokin |
41 Sošnikov |
44 Jakovlev |
51 Bereglazov |
55 Kiselevitš |
63 Dadonov (**A**) |
66 Mihejev |
78 Mamin |
83 Košetškin |
87 Šalunov |
88 Trjamkin |
89 Nesterov |
94 Barabanov |
97 Gusev |
Valmentaja Ilja Vorobjov